
ActiveNews se confruntă cu cenzura pe rețele sociale si pe internet. Intraţi direct pe site pentru a ne citi si abonati-vä la buletinul nostru gratuit 


O ascultă articolul 
„Ochii celor care văd nu vor mai fi legați și urechile celor ce aud vor lua aminte.” - Isaia, 32:3 


Este noiembrie, luna internaţională a teoriei conspirației. Carnavalul de anul acesta se anunţă mai dihai ca alte däti, întrucât se împlinesc 60 de ani de la 
asasinarea lui John F. Kennedy — conspirația fondatoare a „teoriei conspirației” în epoca modernă. 


În plus, ar putea fi ultimul an în care Dealey Plaza mai poate fi văzută în starea ei originală; urmează lucrări urbanistice care vor distruge definitiv acest 
Stonehenge al civilizației occidentale postbelice și, odată cu el, speră unii, și memoria colectivă vie a evenimentului. 


Rana va fi cauterizata cu ciment și înlocuită cu un muzeu. 

Înainte de a ne pune tichia de poleială și a ne arunca în vizuina iepurelui, cred că ar fi utilă o mică pregătire teoretică. 

Asta cu atât mai mult cu cât duse sunt vremurile în care teoria conspirației se rezuma la asasinate politice. 

Acum, avem o memă culturală; teoriile conspirației, perverse, insidioase, au evadat din celula ucigașului nebun și singuratic si colcăie prin populaţie — în viu 
și în virtual deopotrivă — atacând toate domeniile vieţii sociale, chiar și pe cele în care numai ideea unei conspirații este imposibilă, ridicolă, paranoică: mass 
media, industria farmaceutică, educație, filantropie, instituţii supranationale etc. etc. 

Aceste teorii, se lamenteaza unii (i.e., diverse autorităţi) au efecte corozive asupra încrederii în instituţiile publice (care încredere ar fi, altfel, la cote maxime, 
se presupune), răspândesc neîncredere în datele științifice și medicale (i.e., cele acceptate la publicare), pot incita la ură împotriva unor minorități (aici chiar 


nu știu ce să spun în paranteză; probabil e vorba de minoritatea numită popular „oculta mondială”, dar aia nu există, deci...). 


De acest lucru ne avertizează chiar și Comisia Europeană (http:// https://commission.europa.eu/strategy-and-policy/coronavirus-response/fighting- 


acum si constiintele, de data asta nu de un virus nano care se incapatana să nu treacă prin găurile micro ale măștii faciale, ci de un virus mult mai periculos, 
mult mai pervers, mult mai greu de recunoscut chiar decât virusul de-antärt, care te putea poseda în mod asimptomatic până dădeai în comorbiditäti: virusul 
numit „teoria conspirației”. 


Acest indrumar al Comisiei Europene, la care am să revin pe larg în Partea a IIl-a articolului de fata, e o armă dintr-o mai vastă panoplie a „Luptei 
împotriva dezinformării” (http:// https://commission.europa.eu/strategy-and-policy/coronavirus-response/fighting-disinformation_ro) și este un pic 
datat. 


Pe de o parte, a fost elaborat în vremea covidului, iar acum se pare — după ce văd prin ziare - că avem alte probleme mai presante 


Pe de altă parte, acest îndrumar-recomandare a fost deja întărit-înlocuit cu platforma online de combatere a dezinformării „trUE” (http:// 
https://romania.representation.ec.europa.eu/stiri-evenimente-si-resurse-pentru-presa/true-adevarul-gol-golut_ro), lansată de reprezentanţii Comisiei 


Europene în România pe 16 octombrie 2023 sub numele „Adevărul gol-golut” (n-are cum, mi-am zis, dar am verificat si are). 


Această platformă „reunește articole, studii de caz, materiale video realizate în colaborare cu influenceri, dar și materiale didactice care pot fi folosite în 
timpul orelor de curs”. 


Influentarii recomandati de Comisia Europeană, în caz că vreţi să aflaţi adevărul nud, sunt „Dezaburit” (ceea ce mi se pare un deziderat explicabil, în 
context), dar și, oarecum deconcertant, „Zaiafet”. 


Poate ăsta apare la „orele de curs” pentru a demonstra live, printr-un chiolhan, cât de bine și ușurat te simţi să știi că e cineva care-ţi dă, în sfârșit, pe lumea 
asta, Adevărul, dupa ce și-a contorsionat umanitatea creierii în fel și chip niște mii de ani, așa că nu mai trebuie să-ți baţi tu căpșorul. 


Dar să revenim; platforma „Adevărul gol-golut” dezbracă realitatea practic în fundul gol pentru consumul de masă cetätenesc pe baza „Regulamentului 
privind serviciile digitale”, a „Noului Cod de bune practici privind dezinformarea”, a „site-ului web Eu vs. Disinfo”, coordonat de „grupul operativ” 
numit, orwelliano-startrekian, „East StratCom din cadrul Serviciului European de Acţiune Externă”, a celor 11 milioane de euro declaraţi „pentru 
sprijinirea mass-mediei independente” (cum altfel iti câstigi independenţa în zilele noastre), a demonetizarii site-urilor, evident, ne-independente, a 
finanţării organizaţiilor care verifică și validează adevărul (fact-checkers, cum ar veni, deși, având în vedere magnitudinea misiunii, cred că acum trec cu 
verificarea de la faptul divers la Ideea platoniciană) și, desigur, a „obligațiilor de raportare”, impuse egalitarist tuturor platformelor și sugerate cetățeanului 
cu delicatetea unui mandat de aducere („dacă ai observat un caz de dezinformare la adresa UE, semnalează-ne acest lucru printr-un mesaj la 
adresa...”). 


Așa fiind, indrumarul Comisiei Europene privind teoria conspirației, care este o recomandare grijulie, aproape mămoasă pentru cetățean (dacă e copil mic si 
mai are și nişte probleme), a fost surclasat, în caz că beneficiarul refuză biberonul, de norme imperative. 


Cu toate astea, găsesc încă utilă analiza lui, nu doar că teoria conspirației este tema lunii noiembrie si nu putem rata acest ghid, dar si pentru că el ne oferă 
un instructaj general, aș putea spune chiar exhaustiv - axiologic, ontologic, psihologic și practic - pe subiect. 


Asta va fi în Partea a Ill-a, dupa ce, în Partea a II-a, voi prezenta actul de naștere al teoriei conspirației în sens peiorativ. Pentru moment, aș vrea să introduc 
subiectul printr-o trecere sumară în revistă a definiţiilor și contra-definitiilor sale . 


Teoria conspirației - definită de negationisti 


Definiţiile date de anti-conspirationisti, ori negationisti („conspiracy deniers”), teoriei conspirației se învârt, în general, în jurul celei formulate de Karl Popper 
în anii patruzeci-cincizeci: 


„Opinia că tot ce se întâmplă in societate - inclusiv lucrurile pe care, de regulă, oamenii nu le agreează, ca război, șomaj, sărăcie, penurie — este 
rezultatul planurilor directe ale unor indivizi sau grupuri de indivizi puternici.” 


Popper susţinea că perspectiva asta este fundamental greșită, pentru că este de neconceput ca evenimente globale de o asemenea complexitate să fie 
rezultatul intentiilor specifice ale unor indivizi; se baza mai ales pe teoriile lui Marx, Darwin si Freud, care, fiecare în felul lui materialist, afirma că oamenii nu- 
și controlează destinul individual sau colectiv, ci sunt supuși unor forte istorice impersonale. 


Aceste definiţii „clasice” sunt definițiile mai puţin vitriolice, care nu explică influenţa personală asupra istoriei a unor indivizi ca Alexandru cel Mare ori 
Napoleon, Hitler sau Stalin, dar nici nu te insultă. 


Alte definiţii sunt mai docte: ar fi vorba despre un mod de a vedea lumea si a se exprima bazat pe „un sentiment al persecuției ...sistematizat în teorii ale 
conspirației grandioase... împotriva unei naţiuni, a unei culturi, a unui stil de viata” (Hofstadter, anii cincizeci-saizeci). 


Ar fi azi în jurul nostru câteva astfel de viziuni corozive la adresa culturii si stilului de viata care pornesc de la obsesia persecuției, dar nu am auzit niciun 
expert să spună că ar fi teorii ale conspirației, așa că nu are sens să speculez. 


Versiunile cu mai putin ștaif ale definiţiei, care apar prin ziare și pe la TV, sunt, în genere, invective din zona de sens a cuvântului „paranoic”; limba engleză e 
mai bogată în insulte specifice, graţie lungului exerciţiu istoric (nut job, crackpot, tin foil hat, whacko etc.). 


Eticheta, odată aplicată, funcţionează ca armă de eliminare din discuţie a adversarului; de regulă, discursul care caută să triumfe în acest mod, fără o 
analiză a probelor și argumentelor ,conspirationiste”, este cel oficial în sens larg, iar discursul a cărui eliminare se dorește este alternativ sau contrar; 
viz.disident. 


Teoria conspirației ca formă de disidentä la discursul oficial 


Dar nu există doar teoria anti-teoria conspirației, ci și voci care o susţin. Sunt sociologi, de exemplu, care critică plasarea unei etichete imunde pe acele 
„teorii ale conspirației” care propun existenţa, în anumite situaţii, a unor comploturi la înalt nivel guvernamental sau care implică membrii ai elitelor. A le 
ostraciza, a le scoate în afara discursului public, înseamnă a arunca și copilul odată cu apa din copaie. 


Pentru că, din păcate, comploturile la înalt nivel chiar există și au fost probate: de la invazia ratată de la Golful Porcilor ori operaţiunea Northwoods, propusă 
de Pentagon, dar respinsă de președintele Kennedy, la operaţiunea Iran Contra și invadarea Irakului sub pretextul fals al existenţei de arme de distrugere în 
masă — ca să dau câteva exemple dintre cele mai cunoscute. 


De subliniat aici că tipul de „teorii ale conspirației” care este și va fi periculos, sâmburele tare din acest fruct oprit, sunt taman teoriile care propun un complot 
la nivelul elitelor. 


Teoria că Pământul ar fi plat, de pildă, nu-l poate deranja serios decât pe Aristotel, iar cea că Soarele se învârte în jurul Pământului, pe Copernicus și pe 
Galilei. Sigur, asta nu-i împiedică pe critici să pună toţi conspirationistii în aceeași barcă: dacă spune unul că Bill Gates ori nu e filantrop, ori a avut suspect 
de mult noroc în viata, sigur crede si că Pământul este plat ca o clătită, ceea ce, firește, îl elimină fără drept de apel de la masa dezbaterii civilizate înainte 
de a apuca să mai scoată un cuvânt. 


Teoria conspirației este adesea, pentru anti anti-conspirationisti, semn de vigilenta cetäteneascä și gândire critică, iar exprimarea acestor opinii în spațiul 
public intră în parohia constituțională a libertăţii de expresie. 


O splendidă ilustrare a exasperării pe care o provoacă gândirea critică a omului de rand în înalte cercuri este un articol apărut în New York Timesin februarie 
2021, sub titlul Don (http://www.nytimes.com/2021/02/18/opinion/fake-news-media-attention.html)’t Go Down the Rabbit Hole. Critical thinking, as 
we're taught to do it, isn’t helping in the fight against disinformation (http://mww.nytimes.com/2021/02/18/opinion/fake-news-media-attention.html) 
(Nu intraţi în vizuina iepurelui. Gândirea critică, asa cum fost noi învățați să o practicăm, nu ajută în lupta împotriva dezinformării). 


Autorul acestui act disperat este un „expert în alfabetizare digitală”, un anume Michael Caulfield, care, urmărind el marile platforme „de socializare” si 
văzând cât amar de lume nu crede o iotă din teoria oficială, a intrat în panică și s-a aruncat în aer, dimpreună cu întreaga ipocrizie tradițională a sistemului, 
care spune că încurajează gândirea critică la cetățean, în timp ce o încearcă să o suprime în toate felurile posibile. 


Expertul spune că gata, să terminăm cu atâta gândit, că ajungem, Doamne-iartă-mă, la alte concluzii, și să ne ducem la Wikipedia și la fact-chekers și la 
site-urile instituţiilor publice ca să aflăm adevărul. 


Este posibil, nu zic nu, ca săracul expert să fi fost copleșit de diversitatea luxuriantă a inteligenţei naturale (deci analoge) a omului, fiind el obișnuit doar cu 


zero-one zero-one și „inteligenţa artificială” (i-am putea spune direct prostie digitală). Dar ce mă miră e că New York Times, care are, totuși, experienţă în 
propagandă, a transmis acest suicid în direct. 


Avertismente americane 


Nu am ales întâmplător exemple de comploturi din sfera americană; Statele Unite s-a fondat pe o teorie a conspirației. În mai putin cititul ei preambul, 
Declaraţia de Independenţă îl acuză pe regele Marii Britanii de complot. 


Proba? O lungă listă de indicii, de la refuzul regelui de a ratifica anumite legi necesare binelui public, la convocarea de întruniri legislative „în locuri deloc la 
îndemână... cu unicul scop de-ai face [pe reprezentanți] să accepte măsurile lui din cauza oboselii” și de la „impunerea de taxe asupra noastră fără acordul 
nostru” la faptul că „a complotat cu alţii să ne supună unei jurisdicții străine de Constituţia noastră si nerecunoscută de legile noastre, dându-și acordul la 
pretinse acte legislative”. 


Dar nici înfiinţarea republicii independente nu rezolva problema conspirației. Părinţii Fondatori ai Americii considerau puterea politică însăși o influență 
corupătoare, care face conspiratiile politice împotriva intereselor și libertăţilor poporului aproape inevitabile, și au atras în mod repetat si explicit atenţia că 
poporul trebuie să fie veşnic în alertă împotriva eventualelor comploturi antidemocratice la vârfurile puterii. 


dwight-d-eisenhowers-farewell-address), președintele Dwight D. Eisenhower atrăgea atenţia poporului american: 


„În sânul guvernului nostru, trebuie să luăm măsuri împotriva acumulării nejustificate de influență, intenţionată sau nu, de către complexul 
militar-industrial. Potenţialul unei dislocări dezastruoase de putere există şi va exista. 


„Nu trebuie să permitem niciodată influenţei acestui conglomerat să ne pericliteze libertăţile ori procesele democratice. Nu trebuie să acceptăm 
nimic fără verificare. 


„Numai dacă rămânem cetăţeni vigilenti si informaţi putem forţa o împletire corectă a acestei enorme masinärii industriale și militare de apărare 
cu metodele si scopurile noastre pașnice, astfel încât libertatea și securitatea să prospere împreună. Tot astfel... este și revoluția tehnologică din 
ultimii ani... 


„Dar, dând respectul cuvenit cercetării și descoperirii științifice, trebuie să fim atenți si la pericolul egal si opus, ca politica publică să nu devină 
ea însăși captivă unei elite științifice și tehnologice.” 


Acest discurs a fost rostit public pe 17 ianuarie 1961; peste nici trei ani de zile, succesorul lui Eisenhower în funcție, John F. Kennedy, era 
asasinat la Dallas de ceea ce majoritatea covârșitoare a americanilor insistă și azi că a fost o conspirație. 


Pentru că suntem cenzurati pe Facebook (https://www.facebook.com/activenewsro) ne puteți găsi și pe Telegram (https:/4.me/activenewsro) si 
GoogleNews (https://news.google.com/publications/CAAqKAgkliJDQkITRXdn TWFEnOEtE VOZqZEdsMipXNWxkM011Y204b0FBUAE? 
hl=ro&gl=RO&ceid=RO%3Aro) 

sa folosesc card, ca sa imbogatesc 


Declaratie DELIRANTA la Guvernul 
Israelului: Trebuie să luăm in calcul 


Pr. loan Istrati: Am fost la filmul 21 de 
rubini. Sunt în Biserică oameni sfinți si 


OPINII 


de Av. Elena Radu 


Am solicitat azi Președintelui UNBR (Traian Briciu) și Decanului Baroului Bucuresti (Aurel Ciobanu) organizarea de proteste de către avocaţi fata de modificările legislative introduse 


prin Legea nr. 296/2023 care afectează avocații. 


solicitat-azi-Presedintelui-UNBR-si-Decanului-Baroului-Bucuresti-organizarea-de-proteste-185468) 


de Luminiţa Arhire 


MOTTO: „Mamelor din lumea-ntreagă/ Eu vă dau un singur sfat/ Nu lăsaţi copii să plângă/ C-ati votat necugetat” 


(opinii/Luminita-Arhire-%E2%80%9EMUMA-LUI-LASCONI-CEA-MICA-DRAMA-INTR-UN-ACT-PE-INSTAGRAM-SI-PE-ALTE-RETELE- 


185467) 


de Av. Gheorghe Piperea 


(fi 


În această cursă către nimic s-au înscris peste 1.100 de orașe, inclusiv mai multe orașe mari din România. 
(opinii/Gheorghe-Piperea-Exista-o-cursa-catre-zero.-Adica-o-cursa-catre-nimic.-185464) 


de Levana Zigmund 
„Ochii celor care vad nu vor mai fi legaţi și urechile celor ce aud vor lua aminte.” - Isaia, 32:3 
(opinii/Teoria-teoriei-conspiratiei-l-O-incursiune-in-Vizuina-lepurelui- 185459) 


= de Petre Căluian 


În legătură cu "Aurora Boreală” văzută ieri din România și Ungaria, precum și din mai multe tari europene - fenomen polar specific celor doi poli magnetici ai Pământului, Artica si 
Antarctica nu la paralela 45 și mai jos. 


(opinii/S-a-mai-spulberat-o-teorie-a-conspiratiei.-Acum-e-oficial-Aurora-boreala-HAARP-185456) 


Ursula von der Leyen și-a făcut o manie: îl vizitează pe Zelensky in weekend. Cum vrea să lase impresia SUA că tine si cu arabii în conflictul din Orientul Mijlociu. 
(opinii/lon-Cristoiu-editorial-video-In-plin-deficit-bugetar-Romania-da-Ucrainei-o-prima-transa-de-50-de-milioane-de-euro.-Paruiala- 


Lasconi-intre-mama-si-fiica-pe-scena-politica-185452) 


de Pr. loan Istrati 


Dincolo de răfuielile creatorului filmului cu autoritatea eclesială, transpare dincolo de vălul gros al durerii, minunea unirii lui Dumnezeu cu oamenii, sublimitatea preoţiei, adâncul 
vocației, sfintenia Bisericii dincolo de imperfectiunile slujitorilor ei, smerenia lui Hristos dincolo de mândria tiranică a stăpânilor. 


(stiri/Pr.-loan-Istrati-Am-fost-la-filmul-21-de-rubini.-Sunt-in-Biserica-oameni-sfinti-si-pacatosi-si-buni-si-rai-si-pe-toti-Dumnezeu-ii- 


mangaie-si-ii-vindeca-plangand.-Chiar-de-unii-s-ar-simti-vexati-filmul-ne-trage-putin-cu-picioarele-pe-pamant-si-ne-sm-185449) 


x | 


SA 


We wy 
( a” | de Claudia Marcu 


llie Șerbănescu arată că limitarea cash-ului încalcă unul dintre cele mai elementare drepturi ale omului, dreptul de a dispune de proprietatea lui așa cum vrea el. Totodată, reputatul 
analist consideră că evaziunea fiscală va crește în urma acestei decizii a Guvernului. 


multinationalele-care-externalizeaza-cel-putin-90-din-castiguri-fara-justa-impozitare.-Restul-sunt-povesti-pentru-tampiti-1 85445) 


ÎN CENTRUL ATENȚIEI 
MOARTE SUBITĂ 


1080 de articole 


(in-centrul-atentiei/moarte-subita-7655) 


ULTIMELECOMENTARII 


adria: Angels Still Dont Play This HAARP https:/www. youtube.com/watch?v=wEd3WzwPXKU "Guvernul SUA... 


((Q S-a mai spulberat o teorie a conspirației. Acum e oficial: "Aurora boreală" HAARP) 


OIiP: Unii sustin ca in cazul de fata nu ar fi vorba de acel experiment HAARP ci un fenomen natural. ... 


(Q Institutul Geofizic din Alaska anunţa: Atenţie, Fenomen HAARP vizibil pe cer! "AURORA BOREALĂ”: HAARP creează strălucirea aerului prin excitarea electronilor din ionosfera 
Pământului, similar cu modul în care energia solară creează aurorele naturale) 


(stiri/Institutul-Geofizic-din-Alaska-anunta-Atentie-Fenomen-HAARP-vizibil-pe-cer-AURORA-BOREALA-HAARP-creeaza-stralucirea- 
aerului-prin-excitarea-electronilor-din-ionosfera-Pamantului-similar-cu-modul-in-care-energia-solara-creeaza-aurorele-naturale- 
185457#comentariu-264426) 


Fan Cristi: Este un bäiat fetita pe acolo sau mi se pare ? 


(@ Ciolacu îi face concurenţă lui Citu la "Dineu cu proști”. La ce spectacol a fost invitat premierul) 
(stiri/Ciolacu-ii-face-concurenta-lui-Citu-la-Dineu-cu-prosti-.-La-ce-spectacol-a-fost-invitat-premierul-185463#comentariu-264425) 


Fan Cristi: niste ametiti 


((Q "SIGUR ȘI EFICIENT” - Mai multi influenceri din România pacaliti să promoveze un produs fictiv, la fel ca vaccinul Covid, fără să aibă habar despre el: "Brânza Regelui”. Penala 
Ana Morodan și Oana Roman au picat în plasă: s-au vândut pe-o bucată de brânză) 


aiba-habar-despre-el-Branza-Regelui-.-Penala-Ana-Morodan-si-Oana-Roman-au-picat-in-plasa-s-au-vandut-pe-o-bucata-de-branza- 
185462#comentariu-264424) 


Fan Cristi: ati ajuns să împărțiți pământul altora ! 


(@ Armata israeliană anunţă că a împărțit Gaza în două: "Acum există Gaza de Nord si Gaza de Sud”) 
(stiri/Armata-israeliana-anunta-ca-a-impartit-Gaza-in-doua-Acum-exista-Gaza-de-Nord-si-Gaza-de-Sud-18546 1#comentariu-264423) 

